Diari Oficial de la Generalitat Valenciana


Sumari del DOGV 4106, del 15-10-2001 (2001/9895)

ACORD de 5 d'octubre de 2001, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Segorbe.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   4106

Data del DOGV
:   15-10-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/9895


Data del document
:   05-10-2001

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Segorbe
    * expropiació
    * administració local

ACORD de 5 d'octubre de 2001, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Segorbe. [2001/Q9895]
  
El Govern Valencià, en la reunió del dia 5 d'octubre de 2001, adoptà l'acord següent:
  
L'Ajuntament de Segorbe, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de protecció de la muralla medieval recaient al carrer d'Argen d'aqueixa localitat de Segorbe, declarada Bé d'Interés Cultural.
  
Aquesta declaració d'urgent ocupació es justifica per les següents raons:
  
L'obra de protecció de la muralla medieval recaient al carrer d'Argen d'aqueixa localitat de Segorbe, declarada Bé d'Interés Cultural ha de realitzar-se amb celeritat, ja que han de començar les obres de restauració de la muralla, segona fase, que es correspon amb el llenç ocult d'aquest edifici i altres del mateix vial, amb els quals s'ha arribat a acord amb els propietaris, i està pràcticament conclosa la 1a fase i subscrit conveni per al finançament amb la Conselleria d'Obres Públiques, Urbanisme i Transports, la qual cosa justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que van ser resoltes pel Ple de la corporació. En l'expedient consten l'aprovació del projecte d'obres, informe del tècnic municipal sobre la viabilitat del projecte i la concordança dels béns a expropiar amb el projecte aprovat i la retenció de crèdit.
  
Per tot això i d'acord amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, a proposta del conseller de Justícia i Administracions Públiques, el Govern Valencià
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Segorbe per a l'execució del projecte de protecció de la muralla medieval recaient al carrer d'Argen d'aqueixa localitat de Segorbe, declarada Bé d'Interés Cultural.
  
Relació del bé afectat
  
Propietaris: Santiago Guillén Fajardo i Pilar Punter Martínez, quant a la totalitat en ple domini i amb caràcter de guany.
  
Dades registrals: finca inscrita en el Registre de la Propietat de Segorbe, en el tom 42, llibre 19, foli 136, finca registral 4.002.
  
Límits: dreta, amb la propietat de José Montañana; esquerra, amb la propietat de José Menchero; i fons, amb la propietat de Manuel Fajardo, muralla al mig.
  
Ubicació: carrer d'Argen, número 4.
  
Superfície: no consta en el Registre de la Propietat de Segorbe. Segons cadastre d'urbana: 29 metres quadrats.
  
Valoració: segons informe emés per tal de formalitzar el conveni subscrit amb la Generalitat Valenciana, es valora el bé a expropiar en 1.123.977 pessetes.
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errors que s'hagen produït en relacionar els béns afectats per la urgent ocupació.
  
Aquest acord posa fi a la via administrativa en virtut de l'article 109.c de la Llei de Règim Jurídic de les Administracions Públiques i del Procediment Administratiu Comú. Les persones interessades podran interposar contra aquest els següents recursos:
  
a) Recurs potestatiu de reposició davant del Govern Valencià, en el termini d'un mes, comptat a partir de l'endemà a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si és procedent, contra la desestimació presumpta d'aquest pel transcurs d'un mes, es podrà interposar en el termini de dos mesos recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei de Règim Jurídic de les Administracions Públiques i del Procediment Administratiu Comú, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats a partir de l'endemà a la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen interposar qualsevol altra via que estimen oportuna.
  
València, 5 d'octubre de 2001
  
El conseller secretari del Govern Valencià,
  
JOSÉ JOAQUÍN RIPOLL SERRANO